text: [{"text_idx": "#000000", "text": "George Verwer \u2013 ein gli\u0301mari evangeliums"}, {"text_idx": "#000003", "text": "OM-international hev\u00f0i hesi bo\u00f0ini a\u0301 Facebook: \u201cTa\u00f0 er vi\u00f0 dju\u0301pum kenslum, at vit luta vi\u00f0 tykkum, at George Verwer, grundleggjarin av Operation Mobilisation, fo\u0301r fra\u0301 okkum fri\u0301ggjadagin 14 apri\u0301l. Vi\u00f0 ta\u0301rum takka vit fyri alt ta\u00f0, sum George hev\u00f0i at ty\u0301\u00f0a fyri okkum. Vit eiga troystina, at hann nu\u0301 er vi\u00f0 Jesusi, sum hann elska\u00f0i og t\u00e6nti i\u0301 tru\u0301festi!\u201d Sitat li\u00f0ugt."}, {"text_idx": "#000005", "text": "Hann skrivar eisini i\u0301 sama br\u00e6vi solei\u00f0is: \u201cMe\u00f0an eg la\u0301 a\u0301 sju\u0301khu\u0301sinum hev\u00f0i eg eina kraftmikla uppliving saman vi\u00f0 Gudi. Eg upplivdi, at byr\u00f0an og bardagin fyri t\u00e6nastuni og globalu li\u0301\u00f0ingini var\u00f0 lyft av m\u00e6r, og Gud gav m\u00e6r vissuna um, at eg havi gj\u00f8rt mi\u0301n part, og at eg ma\u0301 lata ta\u00f0, sum eftir er, til onnur at gera!\u201d Sitat li\u00f0ugt."}, {"text_idx": "#000006", "text": "George Verwer var f\u00f8ddur 03. juli 1938 og var 84 a\u0301ra gamal, nu\u0301 hann leg\u00f0i fra\u0301 s\u00e6r. Hann var ein globalt kendur og h\u00f8gt mettur Amerikanskur evangelistur f\u00f8ddur i\u0301 New Jersey i\u0301 USA. Hann sigur sja\u0301lvur i\u0301 eini samr\u00f8\u00f0u, at hann hev\u00f0i ikki ein kristnan arv vi\u00f0 fra\u0301 si\u0301num barnaa\u0301rum, men hugsa\u00f0i heldur um gentur og dans og business; men ein tru\u0301gvandi grannakona kom at hava ein avgerandi leiklut i\u0301 hansara li\u0301vslagnu, og ta\u0301 hann hoyrdi Billy Graham broyttist hansara li\u0301v totalt."}, {"text_idx": "#000007", "text": "Si\u0301\u00f0ani lagnul\u00f8tuna a\u0301 m\u00f8tinum hja\u0301 Billy Graham hevur George Verwer havt eitt einasta ma\u0301l i\u0301 li\u0301vinum og ta\u00f0 er at na\u0301a heimin vi\u00f0 evangeliiunum. Ti\u0301 stovna\u00f0i hann Missio\u0301nsfelagsskapin Operation Mobilisation, OM, fyri meira enn 60 a\u0301rum si\u0301\u00f0ani, og i\u0301gj\u00f8gnum Operation Mobilisation, vi\u00f0 hja\u0301lp av bilum, skipum og b\u00f8narbr\u00f8vum hevur hann motivera\u00f0 og mobilisera\u00f0 tu\u0301sindavi\u0301s av ungdo\u0301mun at fara runt heimin vi\u00f0 evangeliinum b\u00e6\u00f0i munnliga og i\u0301 skrift \u2013 eisini u\u0301r F\u00f8royum hevur, seinastu 55 a\u0301rini, ein herur av fo\u0301lki fingi\u00f0 roynt si\u0301nar Gudgivnu na\u0301\u00f0iga\u0301vur vi\u00f0 OPERATION MOBILISATION!"}, {"text_idx": "#000008", "text": "Mynd: George vi\u00f0 globus sum hann ofta hev\u00f0i vi\u00f0 uppa\u0301 talarapallin"}, {"text_idx": "#000009", "text": "Ta\u00f0 var ein sto\u0301rhending, ta\u0301 George Verwer vitja\u00f0i i\u0301 F\u00f8royum i\u0301 2015, har hann eitt vikuskifti tala\u00f0i fyri fullsettari h\u00f8ll i\u0301 Klaksvi\u0301k. Ta\u00f0 var undir hesari vitjan, at SJO\u0301NVARPSST\u00d8\u00d0IN IKTUS hev\u00f0i samr\u00f8\u00f0u vi\u00f0 hann."}, {"text_idx": "#000011", "text": "Hettar og mangt anna\u00f0 grei\u00f0ir George Verwer fra\u0301 i\u0301 samr\u00f8\u00f0uni vi\u00f0 SJO\u0301NVARPSST\u00d8\u00d0INA IKTUS fyri 8 a\u0301rum si\u00f0ani. Samr\u00f8\u00f0an ver\u00f0ur endursend i\u0301 IKTUS ty\u0301sdagin 18. apri\u0301l kl. 11:00, 16:00, 21:00 og kl. 02:00 um na\u0301ttina; og Leygardagin22. apri\u0301l kl. 12:30, 17:30, 22:30 og kl. 03:30 um na\u0301ttina"}, {"text_idx": "#000013", "text": "Samr\u00f8\u00f0an er a\u0301 enskum, og vit fara at bi\u00f0ja si\u0301ggjararnar umbera okkum, at samr\u00f8\u00f0an er ti\u0301verri ikki endurgivin a\u0301 f\u00f8royskum."}, {"text_idx": "#000016", "text": "Er nu\u0301 ljo\u0301si\u00f0, sum i\u0301 t\u00e6r er, myrkur \u2013 hvussu sto\u0301rt ver\u00f0ur ta\u0301 ikki myrkri\u00f0!\nHevur tu\u0301 naka\u00f0 betri at gera, enn at t\u00e6na Harranum?\n\u201cTro pa\u030a Jesus\u201d \u2013 Si\u0301mun Absalonsen huglei\u00f0ir um William Gibson Sloan\nFanny Crosby \u2013 Si\u0301mun Absalonsen huglei\u00f0ir"}, {"text_idx": "#000025", "text": "9 fyrilestrar eftir Andrew W. Sloan"}, {"text_idx": "#000026", "text": "Kristus i\u0301 Hebrearabr\u00e6vinum \u2013 Osvald Kj\u00e6rbo"}]